
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θ’ απασχοληθούν στο Υπουρ¬ 
γείο Προεδρίας της Κυβέρνησης για την πραγματοποίηση διερ- 

μηνειών.. 

Παράταση της θητείας των εκπροσώπων υπαλλήλων στα Υπηρε¬ 
σιακά Συμβούλια . 

Κλιμάκωση του ποσοστού της Α.Τ.Α. στις συντάξεις και τα βοηθή¬ 
ματα του Δημοσίου από 1η Ιανουάριου 1989 . 

Δικαιολογητικά που απαιτούνται για τον υπολογισμό των αφορολό¬ 
γητων ποσών που παρέχονται στο φορολογούμενο, σύμφωνα με 
τις παραγράφους 5,6,7 και 11 του άρθρου 8 του ν.δ. 3323/ 

1955 ..... 

Κήρυξη υποχρεωτικής της από 22.11.88 ΣΣΕ σχετικής με τους 
όρους αμοιβής και εργασίας των Συντακτών - μελών της Ενώ- 
σεως Συντακτών Ημερησίων Εφημερίδων Αθηνών, που απασχο¬ 
λούνται σε εφημερίδες μέλη της ενώσεως ιδιοκτητών ημερησίων 

εφημερίδων Αθηνών.. 

Σύσταση (13) θέσεων κλάδου γιατρών Ε.Σ.Υ. 

Καθορισμός της κρατικής χορηγίας για το οικονομικό έτος 1989 

στον Ειδικό Λογ/σμό Μαθητικής Πρόνοιας... 

Συγκρότηση Ελληνικής Εθνικής Επιτροπής ΟΥΝΕΣΚΟ. 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Τιμές ψωμιού. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1921/Ε/543 (1) 

Καθορισμός αριθμού προσώπων που θ’ απασχοληθούν στο Υπουργείο 

Προεδρίας της Κυβέρνησης για την πραγματοποίηση διερμη- 

νειών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ Ο ΑΝΑΠΛΗΡΩΤΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμίσεως θε¬ 
μάτων τινών της Γενικής Γραμματείας Τύπου και Πληροφοριών σε συν-. 
δυασμό με τις διατάξεις του άρθρου 9 του Ν.Δ. 744/70 «περί υπαγω¬ 
γής της Γ.Δ.Τ.Π. του ΥΠ.Π.Κ. υπό τον Πρωθυπουργό μετονομασίας 
και οργανώσεως αυτής». 

3. Τις διατάξεις του άρθρου 15 του Ν. 1735/87 «προσλήψεις στον 
Δημόσιο Τομέα και άλλες διατάξεις». 

4. Τις διατάξεις του Ν. 1256/82 (άρθρο 6 παρ. 6) «για την πολυθε¬ 
σία κ.λπ.». 

5. Την ανάγκη απασχόλησης στη Γενική Γραμματεία Τύπου και 


Πληροφοριών προσώπων με σύμβαση μίσθωσης έργου, για την πραγ¬ 
ματοποίηση διερμηνειών κατά τις συνεντεύξεις Τύπου του Κυβερνητι¬ 
κού Εκπροσώπου προς του ξένους δημοσιογράφους, όπως επίσης και 
κατά τις συνεντεύξεις μελών της Κυβέρνησης και άλλων Κυβερνητικών 
παραγόντων. 

6. Το γεγονός ότι το έργο των διερμηνειών της πιο πάνω παραγρά¬ 
φου δεν ανάγεται στον κύκλο καθηκόντων των υπαλλήλων της Γ ενικής 
Γραμματείας. Τύπου και Πληροφοριών, δεδομένου ότι δεν υπηρετούν 
υπάλληλοι με αντίστοιχα προσόντα. 

7. Την απόφαση αριθμ. Υ. 595/29.6.88 (ΦΕΚ 444/Β/29.6.88) 
«Καθορισμός αρμοδιοτήτων του Αναπληρωτή Υπουργού Προεδρίας της 
Κυβέρνησης Δημήτρη Μαρούδα», αποφασίζουμε: 

α) Καθορίζουμε τον αριθμό των προσώπων που θα απασχοληθούν 
για το έτος 1989 με σύμβαση μίσθωσης έργου, για την πραγματοποί¬ 
ηση διερμηνειών κατά τις συνεντεύξεις Τύπου του Κυβερνητικού Εκ¬ 
προσώπου προς τους ξένους δημοσιογράφους, όπως επίσης και τις συνε¬ 
ντεύξεις μελών της Κυβέρνησης ή άλλων Κυβερνητικών παραγόντων 
σε είκοσι (20). 

β) Όσοι απασχολούνται με το πιο πάνω έργο θα πρέπει να είναι πτυ- 
χιούχοι Πανεπιστημίων τβύ Εξωτερικού του Κλάδου διερμηνέων και 
μέλη της «Ελληνικής Ένωσης Διερμηνέων Συνεδρίων». 

γ) Το συνολικό ποσόν αμοιβής για την απασχόληση των πιο πάνω εί¬ 
κοσι (20) ατόμων θα ανέλθει ετησίως μέχρι 4.500.000 δρχ. 

δ) Το ύψος της αμοιβής καθενός από τους απασχολούμενους διερμη¬ 
νείς με σύμβαση μίσθωσης έργου θα καθορίζεται κάθε φορά με απόφαση 
του Αναπληρωτή Υπουργού Προεδρίας της Κυβέρνησης και θα κατα¬ 
βάλλεται μετά το πέρας του έργου (διερμηνείας) με την προσκόμιση θε¬ 
ωρημένου δελτίου παροχής υπηρεσιών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Ιανουάριου 1989 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ ΔΗΜ. ΜΑΡΟΥΔΑΣ 

-♦- 

Αριθ. 78151 (2) 

"Παράταση της θητείας των εκπροσώπων των υπαλλήλων στα Τπηρε- 
σιακά Συμβούλια. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΑΝΑΠΛΗΡΩΤΗΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) των άρθρων 14, 17 και 30 του ν. 1586/1986 και 

β) του άρθρου 23 του ν. 1735/1987. 

2. Το γεγονός ότι: 

α) την 31.12.1988 λήγει η θητεία των μελών των υπηρεσιακών 
συμβουλίων των Ο.Τ.Α. και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) οι εκλογές για την ανάδειξη των εκπροσώπων των υπαλλήλων 
των Ο.Τ.Α. στα υπηρεσιακά συμβούλια δεν θα έχουν ολοκληρωθεί πριν 
από 30 Απριλίου 1989. 

3. Την Τ 679/8.8.1988 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Εσωτερικών» (ΦΕΚ 565/ 
8.8.1988 τ.Β’), αποφασίζουμε: 

Στα Υπηρεσιακά Συμβούλια των Ο.Τ.Α. που έχουν συγκροτηθεί με 
τις διατάξεις του άρθρου 14 του ν. 1586/1986, παρατείνεται η θητεία 
των μελών των εκπροσώπων των υπαλλήλων, μέχρι την εκλογή, σύμ¬ 
φωνα με την απόφαση που προβλέπουν οι διατάξεις της περ. γ' της παρ. 
9 του ανωτέρω άρθρου, των αιρετών εκπροσώπων. 

Η θητεία όλων των μελών των Υπηρεσιακών Συμβουλίων του άρ¬ 
θρου 14 του ν. 1586/1986 (αιρετών και μη) λήγει την 31.12.1990. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. ■ 

Αθήνα, 24 Ιανουάριου 1989 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΕΣΩΤΕΡΙΚΩΝ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΣΚΟΥΛΑΡΙΚΗΣ 

- + - 

Αριθ. 2007087/557/0022 * (3) 

Κλιμάκωση του ποσοστού της Α.Τ.Α. στις συντάξεις και τα βοηθήματα 
του Δημοσίου από 1 Ιανουάριου 1989. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την κοινή Υπουργική Απόφαση αριθ. Γ, 691/127/Μ13/3-36/ 
25.1.1982, που κυρώθηκε με το άρθρο 9 του Ν. 1282/1982 (ΦΕΚ 
110) με την οποία καθιερώθηκε το σύστημα της Αυτόματης Τιμαριθμι¬ 
κής Αναπροσαρμογής (Α.Τ.Α.) στις συντάξεις και τα βοηθήματα του 
Δημοσίου, των Ο.Τ.Α. και των άλλων Ν.Π.Δ.Δ. που ακολουθούν δημο¬ 
σιοϋπαλληλικές διατάξεις. 

2. Την όμοια απόφαση αριθ. Γ. .854/65/Μ13/3-36/26.1.1984 
που κυρώθηκε με το άρθρο 10 του Ν. 1518/1985 και με την οποία 
διευρύνθηκαν τα κλιμάκια υπολογισμού της Α.Τ.Α. στις παραπάνω δια¬ 
τάξεις και τα βοηθήματα. 

3. Την όμοια απόφαση αριθ. οικ.’ 176/Μ13/3-36/18.3.1987 που 
κυρώθηκε με το άρθρο 6 του Ν. 1803/1988. 

4. Την απόφαση αριθ. 2001854/110/0022/10.1.1989 των 
Υπουργών Εθνικής Οικονομίας και Οικονομικών που προβλέπει την 
κλιμάκωση του ποσοστού της Α.Τ.Α. από 1.1.1989 για τους δημο¬ 
σίους υπαλλήλους κ.λπ. 

5. Την από 9 Ιανουάριου 1989 απόφαση του ΚΥΣΥΜ, αποφασί¬ 
ζουμε: 

1. Από 1ης Ιανουάριου 1989 για τον υπολογισμό της αυτόματης τι¬ 
μαριθμικής αναπροσαρμογής (Α.Τ.Α.) στις συντάξεις και τα βοηθήματα 
του Δημοσίου, που καθιερώθηκε με την παραπάνω (1) απόφασή μας, 
όπως τροποποιήθηκε με τις (2 και 3) όμοιες, το ποσοστό της Α.Τ.Α., 
που καθορίζεται κάθε φορά με αποφάσεις του Υπουργού Εθνικής Οικο¬ 
νομίας, θα κλιμακώνεται ανάλογα με.το ύψος της μηνιαίας σύνταξης ή 
του βοηθήματος και των ποσών που ορίζονται στην παρ. 9 της ανωτέρω 
(1) απόφασης ως εξής: 

α) Για ποσά ή τμήμα αυτών μέχρι 70.000 δρχ. θα υπολογίζεται ολό¬ 
κληρο το ποσοστό της Α.Τ.Α.. 

β) Για τμήμα ποσών από 70.001 δρχ. μέχρι 100.000 δρχ. θα υπο¬ 
λογίζεται το 75% του ποσοστού της Α.Τ.Α. 

γ) Για τμήμα ποσών από 100.001 δρχ. και άνω θα υπολογίζεται το 
50% του ποσοστού της Α.Τ.Α. αφαιρουμένου του εισαγόμενου πληθω¬ 
ρισμού. 

2. Κατά τα λοιπά εξακολουθεί ναισχύει η παραπάνω (1) απόφασή 
μας. 

3. Η απόφαση αυτή θα εφαρμοσθεί ανάλογα και για συντάξεις που 
δεν καταβάλλονται από το Δημόσιο, διέπονται όμως από τις ίδιες διατά¬ 
ξεις είτε κατά κατά παραπομπή σε όσα ισχύουν για τις συντάξεις των 
δημοσίων υπαλλήλων, είτε με ιδιαίτερα νομοθετήματα που περιλαμβά¬ 
νουν παρόμοιες διατάξεις. 


4. Η απόφαση αυτή που ισχύει από 1 Ιανουάριου 1989 θα δημοσιευ- 
θεί στην Εφημερίδα της Κυβερνήσεως και θα κυρωθεί με νόμο. 

Αθήνα, 23 Ιανουάριου 1989 

οι ΥΠΟΥΡΓΟΙ 

ΟΙΚΟΝΟΜΙΚΩΝ · ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΑΠΟΣΤΟΛΟΣ ΚΑΚΛΑΜΑΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣ. ΣΑΡΑΝΤΙΤΗΣ 

-♦- 

Αριθ. 1005429/28/0012 (4) 

Δικαιολογητικά που απαιτούνται για τον υπολογισμό των αφορολόγη¬ 
των ποσών που παρέχονται στο φορολογούμενο, σύμφωνα με τις πα¬ 
ραγράφους 5,6,7 και 11 του άρθρου 8 του ν.δ. 3323/1955. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του πρώτου και τρίτου εδαφίου της παραγράφου 13 
του άρθρου 8 του ν.δ. 3323/1955 (ΦΕΚ Α’ 214), όπως ισχύει.μετά 
την αντικατάστασή του με το άρθρο 2 του ν. 1828/1989 (ΦΕΚ. Α’ 2). 

2. Την ανάγκη καθορισμού των δικαιολογητικών που απαιτούνται, 
για την αναγνώριση της συνδρομής των προϋποθέσεων παροχής στους 
φορολογουμένους των αφορολόγητων ποσών που ορίζονται στις παρα¬ 
γράφους 5, 6, 7 και 11 του άρθρου 8 του ν.δ. 3323/1955, όπως ισχύει 
μετά την αντικατάστασή του με το άρθρο 2 του ν. 1828/1989, αποφα¬ 
σίζουμε: 

Ορίζουμε ότι για την αναγνώριση της συνδρομής των προϋποθέσεων 
παροχής των αφορολόγητων ποσών που ορίζονται στις παραγράφους 5, 
6,7 και 11 του άρθρου 8 του ν.δ. 3323/1955, κάθε δικαιούχος οφείλει 
να συνυποβάλει την ετήσια φορολογική δήλωσή του τα προβλεπόμενα 
από τα ακόλουθα άρθρα δικαιολογητικά, κατά περίπτωση. Τα δικαιο- 
λογητικά αυτά εκδίδονται με βάση τις σχετικές διατάξεις του κώδικα 
Φορολογικών Στοιχείων, όπως αυτές ισχύουν κάθε φορά. 

Άρθρο 1 , 

1. Για την αναγνώριση του δικαιώματος παροχής του πρόσθετου 
αφορολόγητου ποσού που ορίζεται στην υποπερίπτωση αα' της περί¬ 
πτωσης α' της παραγράφου 5 του άρθρου 8 του ν.δ. 3323/1955, για 
το εισόδημα από μισθωτές υπηρεσίες που αποκτούν οι δικαιούχοι, που 
αναφέρονται σ’ αυτήν την υποπερίπτωση, απαιτούνται τα ακόλουθα δι- 
καιολογητικά: 

Α. Μισθωτοί γενικά και συνταξιούχοι που κατοικούν στις περιοχές 
που αναφέρονται στην υποπερίπτωση αα' της περίπτωσης α' της παρα¬ 
γράφου 5 του άρθρου 8 του ν.δ. 3323/1955. 

Βεβαίωση του δημάρχου ή του προέδρου της κοινότητας ή του προϊ¬ 
σταμένου άλλης δημόσιας αρχής, από την οποία να προκύπτει ότι ο δι¬ 
καιούχος μισθωτός έχει την κατοικία του στην περιφέρεια του δήμου ή 
της κοινότητας ή στην περιοχή που βρίσκεται η δημόσια αρχή, στους νο¬ 
μούς Ξάνθης, Ροδόπης, Έβρου, Λέσβου, Χίου, Σάμου και Δωδεκανή- 
σου καθώς και σε περιοχή των νομών Θεσπρωτίας, Ιωαννίνων, Καστο¬ 
ριάς, Φλώρινας, Πέλλης, Κιλκίς, Σερρών και Δράμας, η οποία περιλαμ¬ 
βάνεται σε ζώνη βάθους 20 χιλιομέτρων από τη μεθοριακή γραμμή, 
καθώς και η χρονική περίοδος του έτους κατά τη διάρκεια που ο δι¬ 
καιούχος μισθωτός ή συνταξιούχος κατοίκησε σε αυτή την περιοχή. Ει¬ 
δικά, προκειμένου για τους συνταξιούχους, στην παραπάνω βεβαίωση 
πρέπει να διευκρινίζεται ρητά αν ο δικαιούχος έχει στην περιοχή αυτή 
την κύρια ή τη δευτερεύουσα κατοικία του. 

Β. Μισθωτοί που προσφέρουν υπηρεσίες στις παραπάνω περιοχές, 
α) Ιδιωτικοί υπάλληλοι και εργατοτεχνίτες. 

Βεβαίωση του εργοδότη τους από την οποία να προκύπτει η χρονική 
περίοδος του έτους κατά τη διάρκεια της οποίας ο δικαιούχος πρόσφερε 
τις υπηρεσίες του σε κύρια ή δευτερεύουσα εγκατάσταση της επιχείρη¬ 
σης του εργοδότη, η οποία βρίσκεται στις παραπάνω περιοχές, ως και η 
δημόσια οικονομική υπηρεσία, στην οποία αυτός υποβάλλει την οικεία 
οριστική (εκκαθαριστική) δήλωση απόδοσης του φόρου που παρακρατή¬ 
θηκε κατά την καταβολή των μισθών στο δικαιούχο. 

β) Υπάλληλοι του Δημοσίου γενικά, των νομικών προσώπων, 
δ.δ. των δημόσιων επιχειρήσεων και των οργανισμών κοινής ωφέ¬ 
λειας. 

Βεβαίωση της αρμόδιας υπηρεσίας, από την οποία να προκύπτει η 
χρονική περίοδος του έτους κατά τη διάρκεια της οποίας ο δικαιούχος 
πρόσφερε τις υπηρεσίες του στις παραπάνω περιοχές και εφόσον, από τις 

ίΦΗΜΕΚΙΙ ΙΗ2. ΚΥΒΕΗΙΜΗλΕΗΣ (I ΕΥΧυ*. ΔΕΥ I ΒΗυ) 


κείμενες διατάξεις υπάρχει υποχρέωση υποβολής οριστικής (εκκαθαρι¬ 
στικής) δήλωσης, η δημόσια οικονομική υπηρεσία στην οποία υποβάλ¬ 
λεται αυτή η δήλωση, όπως και στην προηγούμενη περίπτωση. 

Ειδικά, προκειμένου για τους υπαλλήλους των στρατιωτικών υπηρε¬ 
σιών στην παραπάνω βεβαίωση μπορεί να αναφέρεται μόνο η χρονική 
περίοδος του έτους, κατά τη διάρκεια της οποίας ο δικαιούχος στρατιω¬ 
τικός γενικά, πρόσφερε τις υπηρεσίες τού στην περιφέρεια των παρα¬ 
πάνω περιοχών. 

2. Όσοι από τους δικαιούχους των προηγούμενων περιπτώσεων 
πρόσφεραν υπηρεσίες ή κατοίκησαν, σύμφωνα με τα παραπάνω, σε πε¬ 
ριοχή των νομών Θεσπρωτίας, Ιωαννίνων, Καστοριάς, Φλώρινας, Πέλ- 
λης, Κιλκίς, Σερρών και Δράμας η οποία περιλαμβάνεται σε ζώνη βά¬ 
θους 20 χιλιομέτρων από τη μεθοριακή γραμμή, οφείλουν να προσκομί¬ 
ζουν και βεβαίωση της αρμόδιας υπηρεσίας της νομαρχίας από την 
οποία να προκύπτει ότι η κατοικία ή ο τόπος εργασίας του δικαιούχου 
βρίσκεται μέσα στη ζώνη των 20 χιλιομέτρων στους παραπάνω νομούς. 

Η βεβαίωση αυτή υποβάλλεται από το δικαιούχο εφόσον αυτό θα του 
το ζητήσει ο προϊστάμενος της αρμόδιας δημόσιας οικονομικής υπηρε¬ 
σίας. Η αρμόδια υπηρεσία της νομαρχίας, προκειμένου να εκδώσει τη 
βεβαίωση αυτή σε περίπτωση που κάποια πόλη ή χωριό βρίσκεται κατά 
τμήμα μόνο μέσα στη ζώνη των 20 χιλιομέτρων από τη μεθοριακή 
γραμμή υπολογίζει ότι βρίσκεται μέσα στη ζώνη αυτή ολόκληρη η πόλη 
ή το χωριό. 

Άρθρο 2 

Για την αναγνώριση του δικαιώματος παροχής του πρόσθετου αφο¬ 
ρολόγητου ποσού που ορίζεται στην υποπερίπτωση ββ' της περίπτωσης 
α' της παραγράφου 5 του άρθρου 8 του ν.δ. 3323/1955, για τα εισοδή¬ 
ματα από μισθωτές υπηρεσίες, που αποκτούν τα πρόσωπα, που αναφέ- 
ρονται σε αυτή την υποπερίπτωση, απαιτούνται τα ακόλουθα δικαιολο- 
γητικά. 

Α. Συντάκτες και μόνιμοι ανταποκριτές. 

α) Βεβαίωση του εργοδότη τους από την οποία να προκύπτει: 

- Το είδος της υπηρεσίας (διευθυντής σύνταξης, αρχισυντάκτης κτλ.) 
που πρόσφερε ο δικαιούχος σε αντάλλαγμα της οποίας έλαβε αμοιβές. 

Η σχέση εργασίας που συνδέει τον εργοδότη με το δικαιούχο κατά 
την παροχή της πιο πάνω υπηρεσίας. 

Η βεβαίωση αυτή μπορεί να σημειωθεί από τον εργοδότη στο οικείο 
έντυπο που χορηγεί στο δικαιούχο, σχετικά με τις αποδοχές και τις 
αμοιβές που κατέβαλε σε αυτόν ως και το φόρο που παρακράτησε από 
αυτές. 

β) Προκειμένου για τους δικαιούχους που έλαβαν αμοιβές ως συντά¬ 
κτες για την εργασία τους στις εφημερίδες και στα περιοδικά, στη ραδιο¬ 
φωνία και την τηλεόραση στο Αθηναϊκό Πρακτορείο Ειδήσεων, στη Γε¬ 
νική Γραμματεία Τύπου και Πληροφοριών και στα γραφεία τύπου των 
κρατικών υπηρεσιών απαιτείται και βεβαίωση ότι είναι .μέλη μιας από 
τις ακόλουθες δημοσιογραφικές οργανώσεις: 

ΕΣΗΕ Αθηνών ΕΣΗΕ Μακεδονίας - Θράκης ΕΣΗΕ Πελοποννήσου 
Ηπείρου - Νήσων ΕΣΗΕ Θεσσαλίας - Στερεάς Ελλάδας - Εύβοιας και 
της Ένωσης Συντακτών Περιοδικού Τύπου.. 

γ) Προκειμένου για τους συντάκτες, οι οποίοι εργάζονται στα πιο 
πάνω γραφεία τύπου των κρατικών υπηρεσιών, απαιτείται και βεβαί¬ 
ωση του εργοδότη τους ότι δεν έχουν την ιδιότητα του μόνιμρυ δημόσιου 
υπαλλήλου. 

δ) Ειδικά προκειμένου για τους ανταποκριτές τύπου ειδησεογραφι- 
κών πρακτορείων ή οργανισμών της (αλλοδαπής, απαιτούνται τα εξής 
δικαιολογητικιά: 

I. Βεβαίωση της Γενικής Γραμματείας Τύπου και Πληροφοριών από 
την οποία να προκύπτει η ιδιότητα του δικαιούχου ως διαπιστευμένου 
ανταποκριτή ξένου τύπου. 

II. Βεβαίωση της τράπεζας, για την εισαγωγή συναλλάγματος, το 
οποίο προέρχεται από τις ειδησεογραφικές επιχειρήσεις ή οργανισμούς 
τους οποίους εκπροσωπούν οι δικαιούχοι ανταποκριτές. Κατ’ εξαίρεση: 

αα) Αν τα γραφεία των διεθνών πρακτορείων ειδήσεων που είναι στην 
Αθήνα λαμβάνουν στο όνομά τους επιταγές σε συνάλλαγμα για την κα¬ 
ταβολή των αμοιβών στο προσωπικό τους οι οποίες αποστέλλονται από 
τα κεντρικά γραφεία των πρακτορείων που βρίσκονται στην αλλοδαπή, 
αντί για την πιο πάνω βεβαίωση θα προσκομίζεται: 

- Βεβαίωση συναλλάγματος ή φωτοαντίγραφο αυτής, για το ποσό 
που έχει εισαχθεί συνολικά. 

- Υπεύθυνη δήλωση του πρακτορείου για την κατανομή του συνολι¬ 
κού ποσού που εισπράχθηκε από κάθε δικαιούχο. 

ββ) Αν οι ανταποκριτές ξένου τύπου αμείβονται με μηνιαίο μισθό ο 


« 

οποίος κατατίθεται από τον αλλοδαπό ειδησεογραφικό οργανισμό σε 
τράπεζα του εξωτερικού, αντί για την πιο πάνω βεβαίωση θα προσκομί¬ 
ζεται: 

- Βεβαίωση ή δήλωση του πρακτορείου για το εισόδημα που απο¬ 
κτήθηκε από το δικαιούχο, για τις υπηρεσίες που πρόσφερε στην Ελ¬ 
λάδα. 

γγ) Αν οι ανταποκριτές προκειμένου να μεταβούν στο εξωτερικό με 
δημοσιογραφική αποστολή καταθέτουν τις σχετικές βεβαιώσεις εισα¬ 
γωγής συναλλάγματος στην τράπεζα της Ελλάδος, για να λάβουν ισό¬ 
ποσο συνάλλαγμα, αντί για την πιο πάνω βεβαίωση θα προσκομίζεται: 

- Βεβαίωση τής τράπεζας για την κατάθεση σε αυτή των βεβαιώ¬ 
σεων αυτών ή φωτοαντίγραφά τους. 

ε) Προκειμένου για δημοσιογράφους που έχουν ασφαλιστική κάλυψη, 
ως δημοσιογράφοι, στα οικεία ασφαλιστικά ταμεία για πέντε (5) τουλά¬ 
χιστον συνεχή έτη, βεβαίωση του οικείου ασφαλιστικού ταμείου. 

Β. Ηθοποιοί και εκτελεστές μουσικών έργων των κρατικών ορχη¬ 
στρών, των ορχηστρών της Εθνικής Λυρικής Σκηνής και της Ελληνικής 
Ραδιοφωνίας - Τηλεόρασης. 

Βεβαίωση του εργοδότη τους από την οποία να προκύπει: 

α) Το είδος της υπηρεσίας που πρόσφερε ο δικαιούχος σε αντάλλαγμα 
της οποίας έλαβε αμοιβές. 

β) Η σχέση εργασίας που συνδέει τον εργοδότη με το δικαιούχο κατά 
την παροχή της παραπάνω υπηρεσίας. 

Άρθρο 3 

Για την αναγνώριση του δικαιώματος παροχής του πρόσθετου αφο¬ 
ρολόγητου ποσού που ορίζεται στην περίπτωση β' της παραγράφου 5 
του άρθρου 8 του ν.δ. 3323/1955 για τα εισοδήματα από γεωργικές 
επιχειρήσεις οι οποίες λειτουργούν με μορφή προσωπικής ή περιορισμέ^ 
νης ευθύνης εταιρείας ή κοινοπραξίας, που αποκτούν οι εταίροι ή τα 
μέλη των κοινοπραξιών αυτών, απαιτείται βεβαίωση της εταιρείας ή 
κοινοπραξίας από την οποία να προκύπτει το ονοματεπώνυμό και το 
όνομα του πατέρα του εταίρου ή μέλους της κοινοπραξίας, ο αριθμός φο¬ 
ρολογικού μητρώου ή ταυτότητας αυτού, η διεύθυνση κατοικίας του, το 
ποσοστό συμμετοχής του στην εταιρεία ή κοινοπραξία και το ύψος του 
αφορολόγητου ποσού που δικαιούται από την εταιρεία ή κοινοπρα¬ 
ξία. ■ 

Άρθρο 4 

Για την αναγνώριση του δικαιώματος παροχής του πρόσθετου αφο¬ 
ρολόγητου ποσού που ορίζεται στην περίπτωση γ' της παραγράφου 5 
του άρθρου 8 του ν.δ. 3323/1955, για τα εισοδήματα από γεωργικές 
επιχειρήσεις που αποκτούν τα πρόσωπα που αναφέρονται σε αυτή την 
περίπτωση, απαιτείται βεβαίωση του αγροτικού συνεταιρισμού από την 
οποία να προκύπτει το ονοματεπώνυμο και το όνομα του πατέρα του μέ¬ 
λους του συνεταιρισμού, ο αριθμός φορολογικού μητρώου ή ταυτότητας 
αυτού, η διεύθυνση κατοικίας του, το ποσό του μερίσματος, καθώς και 
αν είναι ή όχι τακτικό μέλος που απασχολείται αυτοπροσώπως, επαγ¬ 
γελματικά και αποκλειστικά με τις αγροτικές εργασίες του συνεταιρι¬ 
σμού. 

Άρθρο 5 

. 1. Για την απόδειξη του ποσού της δαπάνης που καταβλήθηκε για 
αγαθά και υπηρεσίες που ορίζονται στις περιπτώσεις α’ έως και ε', κα¬ 
θώς και θ' της παραγράφου 6 του άρθρου 8 του ν.δ. 3323/1955, απαι¬ 
τείται απόδειξη λιανικής πώλησης για την αξία των αγαθών, ανταλλα¬ 
κτικών και υλικών ή απόδειξη παροχής υπηρεσιών για το ποσό της 
αμοιβής, οι οποίες εκδίδονται σύμφωνα με τις διατάξεις του Κώδικα 
Φορολογικών Στοιχείων, όπως αυτές ισχύουν κάθε φορά. 

2. Προκειμένου για νομικά πρόσωπα δημόσιου δικαίου τα οποία που¬ 
λούν λιανικώς εμπορεύματα, εφόσον για την αξία των αγαθών δεν εκδί¬ 
δουν αποδείξεις λιανικής πώλησης σύμφωνα με τις διατάξεις του Κώ¬ 
δικα Φορολογικών Στοιχείων, απαιτείται η απόδειξη την οποία υποχρε- 
ούνται να εκδίδουν τα πρόσωπα αυτά με βάση τον κανονισμό λειτουρ¬ 
γίας τους. 

3. Στην περίπτωση κατά την· οποία οι υπηρεσίες που αναφέρονται 
στην παράγραφο 1 παρέχονται με σύμβαση μίσθωσης εργασίας, απαι¬ 
τείται αντίγραφο της ανακεφαλαιοτικής κατάστασης εντολών ασφαλί- 
σεως θεωρημένο από το Ι.Κ.Α. και εξοφλητική απόδειξη είσπραξης του 
ποσού της αμοιβής από την οποία να προκύπτει το ονοματεπώνυμο και 

το όνομα του πατέρα του προσώπου που πρόσφερε τις υπηρεσίες, ο αριθ¬ 
μός φορολογικού μητρώου ή ταυτότητας αυτού και η διεύθυνση κατοι¬ 
κίας του. 

Άρθρο 6 

1. Για την απόδειξη της δαπάνης που καταβλήθηκε για .ενοίκιο κύ¬ 
ριας κατοικίας καθώς και κατοικίας για την ικανοποίηση στεγαστικών 
αναγκών των τέκνων που φοιτούν σε αναγνωρισμένα σχολεία ή σχολές 
του εσωτερικού, που ορίζονται στην περίπτωση στ' της παραγράφου 6 
του άρθρου 8 του ν.δ. 3323/1955, απαιτούνται οι αποδείξεις που 
έχουν εκδοθεί από τον εκμισθωτή ή το νόμιμο εκπρόσωπό του, από τις 
οποίες προκύπτει το συνολικό ποσό του ενοικίου που καταβλήθηκε από 
το φορολογούμενο κατά την κρίσιμη χρονική περίοδο, που χρησιμοποί¬ 
ησε το ακίνητο. 

2. Σε περίπτωση απώλειας μιας ή περισσότερων αποδείξεων, εφόσον 
από αυτές που υπάρχουν, σχηματίζεται πλήρης πεποίθηση ότι έχει κα¬ 
ταβληθεί το ενοίκιο της οικείας χρονικής περιόδου, το συνολικό ποσό 
του ενοικίου υπολογίζεται με βάση αυτές τις αποδείξεις. 

3. Αντί των οικείων αποδείξεων της παραγράφου 1 του άρθρου αυ¬ 
τού, ο φορολογούμενος δικαιούται να υποβάλει υπεύθυνη δήλωση σύμ¬ 
φωνα με το ν. 1599/1986 από την οποία να προκύπτει το ποσό του 
ενοικίου που καταβλήθηκε από αυτόν ως και τα στοιχεία των δικαιού¬ 
χων στους οποίους το κατέβαλε. 

Όμοια υπεύθυνη δήλωση πρέπει να υποβάλλεται από το φορολογού¬ 
μενο σε περίπτωση που συνυποβάλλει, με την οικεία δήλωσή του, απλά 
φωτοαντίγραφα των αποδείξεων καταβολής του ενοικίου. 

Άρθρο 7 

Για την απόδειξη του ποσού της δαπάνης που καταβλήθηκε για ενοί¬ 
κιο θερινής κατοικίας ή διαμονής σε παραθεριστικά κέντρα ή εξοχές, 
που ορίζεται στην περίπτωση ζ της παραγράφου 6 του άρθρου 8 του 
ν.δ. 3323/1955, απαιτείται απόδειξη του εκμισθωτή ή της ξενοδο¬ 
χειακής επιχείρησης η οποία εκδίδεται σύμφωνα με τις διατάξεις του 
Κώδικα Φορολογικών Στοιχείων, όπως αυτές ισχύουν κάθε φορά. 

Σε περίπτωση κατά την οποία ως παραθεριστική κατοικία χρησιμο¬ 
ποιήθηκε δωμάτιο ξενοδοχείου, στην απόδειξη που εκδίδεται από την 
ξενοδοχειακή επιχείρηση πρέπει, το ποσό που καταβλήθηκε ως αντάλ¬ 
λαγμα για τη χρήση του δωματίου, να αναγράφεται χωριστά από το 
ποσό που καταβλήθηκε ως αντάλλαγμα για τυχόν παροχή άλλων διευ¬ 
κολύνσεων και εξυπηρετήσεων από την επιχείρηση. 

Άρθρο 8 

Για την απόδειξη της καταβολής του ποσού των ασφαλίστρων, που 
ορίζονται στην περίπτωση η' της παραγράφου 6 του άρθρου 8 του ν.δ. 
3323/1955, με βάση τις οικείες ασφαλιστικές συμβάσεις, απαιτείται 
απόδειξη είσπραξης του ποσού των ασφαλίστρων ή σχετική βεβαίωση, 
από την οποία προκύπτει το είδος της ασφαλιστικής κάλυψης, και το κα¬ 
θαρό ποσό των ασφαλίστρων χωριστά από τυχόν οποιαδήποτε άλλη 
σχετική επιβάρυνση του ασφαλισμένου. Επίσης, τα στοιχεία του συμ- 
βαλλομένου και των ασφαλιζόμενων προσώπων. 

Άρθρο 9 

1. Για την απόδειξη της καταβολής του ποσού των εξόδων ιατρικής 
και νοσοκομειακής περίθαλψης, που ορίζονται στην περίπτωη α' της πα¬ 
ραγράφου 7 του άρθρου 8 του ν.δ.3323/1955, απαιτούνται τα ακό¬ 
λουθα, κατά περίπτωση, δικαιολογητικά: 

Α'. Έξοδα για ιατρικές επισκέψεις και εξετάσεις 

Διπλότυπη απόδειξη, η οποία εκδίδεται από τον ιατρό κατά την εί¬ 
σπραξη της αμοιβής, σύμφωνα με τις σχετικές διατάξεις του Κώδικα 
Φορολογικών Στοιχείων, όπως αυτές ισχύουν κάθε φορά. 

Β' Έξοδα νοσηλείας. 

α. Προκειμένου για νοσήλεια σε ιδιωτικές κλινικές: 

αα. Διπλότυπη απόδειξη της κλινικής, από την οποία να προκύπτει το 
ποσό της δαπάνης, για τη νοσηλεία του ασθενή. Για την έκδοση αυτής 
της απόδειξης εφαρμόζονται οι σχετικές διατάξεις του Κώδικα Φορολο¬ 
γικών Στοιχείων, όπως αυτές ισχύουν κάθε φορά. 

ββ. Βεβαίωση του διευθυντή της κλινικής για το χρόνο νοσηλείας του 
ασθενή και το ποσό των εξόδων αυτής, αναλυτικά κατά είδος εξόδου. 

β. Προκειμένου για νοσήλεια σε κρατικά και λοιπά νοσηλευτικά ιδρύ¬ 
ματα: 

αα. Διπλότυπη απόδειξη είσπραξης του νοσηλευτικού ιδρύματος, από 
την οποία να προκύπτει το ποσό της δαπάνης, για τη νοσηλεία του 
ασθενή. 


ββ. Βεβαίωση του διευθυντή του νοσηλευτικού ιδρύματος, για το 
χρόνο νοσηλείας του ασθενή και το ποσό των εξόδων αυτής, αναλυτικά 
κατά είδος εξόδου. 

γ. Στις πιο πάνω υποπεριπτώσεις, όταν στην οικεία απόδειξη είσπρα¬ 
ξης αναγράφεται ο χρόνος της νοσηλείας και αναλυτικά τα έξοδά της 
κατά είδος εξόδου, δεν απαιτείται η πιο πάνω, ιδιαίτερη, βεβαίωση του 
διευθυντή του νοσηλευτικού ιδρύματος, νοσοκομείου ή κλινικής. 

Γ'. Έξοδα για την απασχόληση νοσοκόμου 

α. Βεβαίωση του θεράποντα ιατρού, με την οποία να βεβαιώνεται το 
είδος της νόσου από την οποία πάσχει ο ασθενής, η διάρκειά της, καθώς 
και η ανάγκη απασχόλησης νοσοκόμου, λόγω της σοβαρότητας της νό¬ 
σου. 

β. Απόδειξη είσπραξης της αμοιβής από το πρόσωπο που πρόσφερε 
υπηρεσίες ως νοσοκόμος, στην οποία πρέπει να αναφέρεται το ονοματε¬ 
πώνυμο και το όνομα του πατέρα του, ο αριθμός φορολογικού μητρώου 
ή ταυτότητας, η διεύθυνση της κατοικίας του και η χρονική διάρκεια 
παροχής των υπηρεσιών του, νόμιμα χαρτοσημασμένη και υπογραμ- 

μένη ; 

Δ'. Έξοδα σε επιχειρήσεις περίθαλψης ηλικιωμένων και προσώπων 
που πάσχουν από κινητική αναπηρία, οι οποίες εδρεύουν στην Ελλάδα. 

α! Διπλότυπη απόδειξη παροχής υπηρεσιών, η οποία εκδίδεται από 
την επιχείρηση που εισπράττει την αμοιβή σύμφωνα με τις διατάξεις του 
Κώδικα Φορολογικών Στοιχείων, όπως αυτές ισχύουν κάθε φορά. 

β. Βεβαίωση του διευθυντή ή του νόμιμου εκπροσώπου της επιχείρη¬ 
σης για τον ακριβή χρόνο της περίθαλψης του προσώπου που κατέβαλε 
ή για το οποίο καταβλήθηκε η δαπάνη, καθώς και το ποσό αυτής κατά 
κατηγορία δαπάνης. 

Ε'. Έξοδα αγοράς και τοποθέτησης οργάνων στο σώμα του ασθενή, 
και αντικατάστασης μελών του σώματός του με τεχνητά. 

Σε περίπτωση που η σχετική δαπάνη αποτελεί μέρος των εξόδων νο¬ 
σοκομειακής περίθαλψης, απαιτούνται τα δικαιολογητικά που προανα- 
,φέρθηκαν στην πιο πάνω περίπτωση Β’. 

Σε περίπτωση που ο ίδιος ο ασθενής προμηθεύεται τα όργανα ή τα τε¬ 
χνητά μέλη από το ελεύθερο εμπόριο απαιτείται απόδειξη λιανικής πώ¬ 
λησης. Η απόδειξη αυτή, η οποία εκδίδεται σύμφωνα με τις σχετικές 
διατάξεις του Κώδικα Φορολογικών Στοιχείων, πρέπει να περιέχει, 
εκτός από τα στοιχεία που ορίζουν αυτές οι διατάξεις, και το ονοματε¬ 
πώνυμο του αγοραστή καθώς και το είδος του πωλουμένου πράγματος. 

ΣΤ'. Ειδικές δαπάνες περίθαλψης ανάπηρων παιδιών. 

α. Διπλότυπη απόδειξη είσπραξης, η οποία εκδίδεται σύμφωνα με τις 
διατάξεις του Κώδικα Φορολογικών Στοιχείων, όπως αυτές ισχύουν 
κάθε φορά. 

β. Βεβαίωση του διευθυντή της σχολής ή του θεραπευτηρίου για τον 
ακριβή χρόνο της Φοίτησης ή της περίθαλψης, γενικά, του ανάπηρου 
τέκνου, για το οποίο καταβλήθηκε η αμοιβή, καθώς και το ποσό της, 
αναλυτικά, κατά κατηγορία δαπάνης. 

2. Προκειμένου για τα έξοδα ιατρικής και νοσοκομειακής περίθαλ¬ 
ψης που καταβάλλονται στην αλλοδαπή απαιτούνται οι σχετικές βεβαι¬ 
ώσεις των αλλοδαπών ιατρών ή νοσοκομείων, οι οποίες πρέπει να είναι 
θεωρημένες από τον αρμόδιο Έλληνα πρόξενο. Αν δεν υπάρχει ελληνικό 
προξενείο, η θεώρηση αυτών των αποδείξεων πρέπει να γίνεται από την 
τοπική αρχή του ξένου Κράτους η οποία έχει τη σχετική αρμοδιότητα. 

Άρθρο 10 

Για την απόδειξη της καταβολής του ποσού που επιδικάστηκε ή συμ- 
φωνήθηκε συμβολαιογραφικά, λόγω διατροφής, που ορίζεται στην περί¬ 
πτωση β’ της παραγράφου 7 του άρθου 8 του ν.δ. 3323/1955, απαι¬ 
τούνται τα ακόλουθα δικαιολογητικά: 

- Αποδείξεις είσπραξης του ποσού της διατροφής από το δικαιούχο, 
νόμιμα χαρτοσημασμένες και υπογραμμένες. Σε περίπτωση αποστολής 
του ποσού της διατροφής στο δικαιούχο αυτής μέσω τραπεζών ή των 
ΕΛΤΑ, μπορεί να εκδοθεί μια απόδειξη συγκεντρωτικά, για τα ποσά 
που εισπράχθηκαν από το δικαιούχο κατά τη διάρκεια του οικείου ημε¬ 
ρολογιακού έτους. 

Κυρωμένο αντίγραφο της οικείας δικαστικής απόφασης ή συμβο¬ 
λαιογραφικής πράξης. Το αντίγραφο αυτό υποβάλλεται από το Φορολο¬ 
γούμενο μία φορά, με την πρώτη σχετική φορολογική δήλωση του υπό¬ 
χρεου και αποτελεί στοιχείο του φορολογικού του φακέλου. 

Άρθρο 11 

Για την απόδειξη της καταβολής του ποσού των ασφαλιστικών εισφο¬ 
ρών, που ορίζονται στην περίπτωση γ' της παραγράφου 7 του άρθρου 8 
του ν.δ. 3323/1955 σε ταμεία ασφάλισης του υποχρέου, απαιτείται η 

σχετική βεβαίωση ή απόδειξη του ασφαλιστικού φορέα, από την οποία 
προκύπτει το ποσό των ασφαλιστικών εισφορών που η καταβολή τους 
είναι υποχρεωτική από το νόμο, χωριστά από τυχόν άλλα ποσά για εκ¬ 
πρόθεσμη κτλ καταβολή των εισφορών. 

Άρθρο 12 

1. Για την απόδειξη του ποσού των δωρεών που ορίζονται στην περί¬ 
πτωση δ’ της παραγράφου 7 του άρθρου 8 του ν.δ. 3323/1955, απαι¬ 
τούνται τα ακόλουθα, κατά περίπτωση δικαιολογητικά: 

α. Προκειμένου για δωρεά ακινήτου: 
αα) Αντίγραφο του συμβολαίου δωρεάς, 
ββ) Πιστοποιητικό μεταγραφής του ακινήτου, 
β. Προκειμένου για χρηματικά ποσά: 

αα) Διπλότυπη απόδειξη ή γραμμάτιο είσπραξης του ποσού της δω¬ 
ρεάς η οποία εκδίδεται από το νόμιμο εκπρόσωπο του δωρεοδόχου. 

ββ) Βεβαίωση ή αντίγραφο της οικείας πράξης του νόμιμου εκπρο¬ 
σώπου του δωρεοδόχου από την οποία να προκύπτει η αποδοχή της δω¬ 
ρεάς και η καταχώρηση του ποσού αυτής στα επίσημα βιβλία του δωρε¬ 
οδόχου. 

2. Σε περίπτωση δωρεάς ακινήτου ή χρηματικών ποσών με όρο, βε¬ 
βαίωση του νόμιμου εκπροσώπου του δωρεοδόχου από την οποία να 
προκύπτει το ύψος του καθαρού προϊόντος που περιέρχεται στο δωρεο- 
δόχο. 

3. Στην περίπτωση κατά την οποία το ποσό της δωρεάς κατατίθεται 
στο Ταμείο Παρακαταθηκών και Δανείων, εκτός των παραπάνω δι- 
καιολογητικών, απαιτείται και βεβαίωση του ταμείου αυτού. 

Άρθρο 13 

Για την απόδειξη της καταβολής των τόκων που ορίζονται στην περί¬ 
πτωση ε' της παραγράφου 7 του άρθρου 8 του ν.δ. 3323/1955 απαι¬ 
τείται σχετική βεβαίωση της αρμόδιας δημόσιας οικονομικής υπηρεσίας 
ή της οικείας τράπεζας ή του Ταμείου Παρακαταθηκών και Δανείων ή 
του Ταχυδρομικού Ταμιευτηρίου ή των Ταμείων Αλληλοβοήθειας 
Στρατού, Ναυτικού και Αεροπορίας ή του Ελληνικού Οργανισμού Του¬ 
ρισμού ή του οικείου πιστωτικού οργανισμού, από την οποία να προκύ¬ 
πτει η ημερομηνία που συνάφθηκε ή χορηγήθηκε το δάνειο, χρέος ή 
προκαταβολή το ποσό των συμβατικών τόκων, δεδουλευμένων και κα- 
ταβληθέντων κατά περίπτωση καθώς και αν οι τόκοι αφορούν δάνειο 
για απόκτηση πρώτης κατοικίας. 

Άρθρο 14 

Για την απόδειξη του ποσού της δαπάνης που καταβλήθηκε για 
έξοδα κηδείας, που ορίζονται στην περίπτωση στ' της παραγράφου 7 
του άρθρου 8 του ν.δ. 3323/1955, απαιτούνται τα ακόλουθα δικαιολο- 
γητικά: 

α) Απόδειξη παροχής υπηρεσιών που εκδίδει, σύμφωνα με τις διατά¬ 
ξεις του Κώδικα Φορολογικών Στοιχείων, όπως αυτές ισχύουν κάθε 
φορά, το γραφείο τελετών το οποίο ανέλαβε τη φροντίδα ταφής του νε¬ 
κρού, το ποσό της σχετικής δαπάνης αναλυτικά γραμμένο. 

β) Υπεύθυνη δήλωση του ν. 1599/1986 με την οποία ο φορολογού¬ 
μενος θα βεβαιώνει ότι ο αποβιώσας δεν κατέλιπε περιουσιακά στοιχεία. 

Σε περίπτωση που η φροντίδα της ταφής του νεκρού δεν ανατέθηκε σε 
γραφείο τελετών αντί για την απόδειξη παροχής υπηρεσιών της περί¬ 
πτωσης α' με την οικεία δήλωση του φορολογούμενου πρέπει να υπο¬ 
βάλλονται οι πιο κάτω αποδείξεις που έχουν εκδοθεί και χαρτοσημανθεί 
νόμιμα: 

α) αγοράς φερέτρου 

β) αμοιβών ιερέων, ψαλτών κ.λπ. 

γ) μεταφοράς του νεκρού, 

δ) κάθε άλλης σχετικής δαπάνης με τις οποίες αποδεικνύεται το ποσό 
που καταβλήθηκε από το φορολογούμενο για έξοδα κηδείας. 

Άρθρο 15 

Για την απόδειξη της καταβολής του ποσού της δαπάνης που κατα¬ 
βλήθηκε από μισθωτό, ως ετήσια συνδρομή ή ως δικαίωμα εγγραφής σε 
επαγγελματικούς συλλόγους και επιμελητήρια ή ως συνδρομή σ’ επαγ¬ 
γελματικά περιοδικά, που ορίζεται στην περίπτωση ζ της παραγράφου 
7 του άρθρου 8 του ν.δ. 3323/1955, απαιτούνται τα ακόλουθα δικαιο- 
λογητικά: 

- Βεβαίωση του οικείου επαγγελματικού Συλλόγου ή Επιμελητηρίου 
ότι ο φορολογούμενος είναι μέλος του. 

- Το πρωτότυπο της οικείας διπλότυπης απόδειξης είσπραξης, η 
οποία, εφόσον συντρέχει περίπτωση, εκδίδεται με βάση τις διατάξεις του 


Κώδικα Φορολογικών Στοιχείων, από την οποία πρέπει να προκύπτει, 
εκτός από το ποσό που εισπράχθηκε και η αιτία της καταβολής αυτού. 

- Βεβαίωση του εργοδότη, του μισθωτού, από την οποία να προκύ¬ 
πτει αν καταβάλλεται ή όχι επίδομα βιβλιοθήκης. Αυτό μπορεί να ανα¬ 
γράφεται στην οικεία βεβαίωση αποδοχών την οποία εκδίδει'και χορη¬ 
γεί ο εργοδότης στον εργαζόμενο. 

Άρθρο 16 

Για την απόδειξη του ποσού της δαπάνης που ορίζεται στην περί¬ 
πτωση η' της παραγράφου 7 του άρθρου 8 του ν.δ. 3323/1955, απαι¬ 
τείται βεβαίωση της οικείας συνδικαλιστικής οργάνωσης ή της τράπε¬ 
ζας ή του Ταχυδρομικού Ταμιευτηρίου ή του Ταμείου Παρακαταθηκών 
και Δανείων κατά περίπτωση. , 

Άρθρο 17 

Για την αναγνώριση του δικαιώματος παροχής του αφορολόγητου 
ποσού που ορίζεται στην παράγραφο 11 του άρθρου 8 του ν.δ. 3323/ 
1955, απαιτούνται τα ακόλουθα δικαιολογητικά: 

1) Δήλωση, σύμφωνα με το ν. 1599/1986, από την οποία να προκύ¬ 
πτει: 

α) ότι το πρόσωπο για το οποίο έγινε η δαπάνη συγκατοικεί με το φο¬ 
ρολογούμενο, β) ότι αυτό έχει ή δεν έχει υποχρέωση για υποβολή δικής 
του δήλωσης φορολογίας εισοδήματος (σε καταφατική περίπτωση θα 
συνυποβάλλεται θεωρημένο αντίγραφο αυτής), και γ) το ποσό του συνο¬ 
λικού ετήσιου καθαρού πραγματικού εισοδήματος του προσώπου αυτού, 
είτε αυτό φορολογείται είτε απαλλάσσεται, με διάκριση αυτού' του εισο¬ 
δήματος κατά κατηγορία. 

2) Δικαιολογητικά αναπηρίας του συγκεκριμένου προσώπου 67% 
και πάνω από διανοητική καθυστέρηση ή φυσική αναπηρία, όπως αυτά 
καθορίζονται με την οικεία κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων. 

3) Δικαιολογητικά των εξόδων ιατρικής και νοσοκομειακής περίθαλ¬ 
ψης, όπως αυτά καθορίζονται με το άρθρο 9 της παρούσας. 

Άρθρο 18 

Αν οι δαπάνες που αναφέρονται στα προηγούμενά άρθρα καταβάλλο¬ 
νται από τον ίδιο το φορολογούμενο, όμως τα σχετικά δικαιολογητικά 
υποβάλλονται στο ασφαλιστικό ταμείο ή στην ασφαλιστική επιχείρηση 
για την κάλυψη από αυτούς μέρους του ποσού της οικείας δαπάνης, για 
την απόδειξη του υπόλοιπου ποσού της δαπάνης με το οποίο επιβαρύν¬ 
θηκε ο φορολογούμενος, για την παροχή αφορολόγητου ποσού, απαιτεί¬ 
ται σχετική βεβαίωση του εργοδότη ή του ασφαλιστικού ταμείου ή της 
ασφαλιστικής επιχείρησης από την οποία να προκύπτουν: 

α) Τα στοιχεία του προσώπου για το οποίο καταβλήθηκε η δαπάνη. 

β) Το συνολικό ποσό της δαπάνης για το οποίο υποβλήθηκαν δικαιο- 
λογητικά. 

γ) Ο αριθμός και η ημερομηνία της απόδειξης παροχής υπηρεσιών ή 
της απόδειξης λιανικής πώλησης στην οποία αναγράφεται το ποσό της' 
δαπάνης. 

δ) Το ποσό της δαπάνης που καλύφθηκε από τον εργοδότη ή το ασφα¬ 
λιστικό ταμείο ή την ασφαλιστική επιχείρηση. 

ε) Το υπόλοιπο ποσό της δαπάνης με το οποίο επιβαρύνεται ο φορολο¬ 
γούμενος. 

στ) Ότι τα ανωτέρω ποσά αφορούν δαπάνες που αναφέρονται περιο¬ 
ριστικά στις παραγράφους 6 και 7 του άρθρου 8 του ν.δ. 3323/1955. 

Άρθρο 19 

1. Για την απόδειξη του ποσού των δαπανών που προβλέπονται από 
την παρούσα απόφαση, τα σχετικά δικαιολογητικά υποβάλλονται πρω¬ 
τότυπα, εκτός αν ορίζεται διαφορετικά από τις διατάξεις της. 

2. Στις περιπτώσεις που οι εκδότες των πιο πάνω δικαιολογητικών 
είναι αλλοδαποί και τα δικαιολογητικά αυτά (αποδείξεις κ.τ.λ τα οποία 
σ’ αυτές τις περιπτώσεις εκδίδονται σύμφωνα με τη νομοθεσία του ξένου 
κράτους) είναι διατυπωμένα σε ξένη γλώσσα, πρέπει μαζί με κάθε ένα 

από αυτά τα δικαιολογητικά να υποβάλλεται και μετάφρασή του στα ελ¬ 
ληνικά. Η μετάφραση αυτή μπορεί να γίνεται από οποιαδήποτε αρχή, 
γενικά ή πρόσωπο που έχει το σχετικό δικαίωμα. 

Άρθρο 20 

Η ισχύς της απόφασης αυτής αρχίζει από το οικονομικό έτος 1989. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 16 Ιανουάριου 1989 

ο ΥΠΟΥΡΓΟΙ 

ΔΗΜΗΤΡΗΣ ΤΣΟΒΟΛΑΣ 
--♦- 

Αριθ. 10765 (5) 

Κήρυξη υποχρεωτικής της από 22.11.88 ΣΣΕ σχετικής με τους όρους 
αμοιβής και εργασίας των Συντακτών - μελών της Ενώσεως Συντα¬ 
κτών Ημερησίων Εφημερίδων Αθηνών, που απασχολούνται σε εφη¬ 
μερίδες μέλη της ενώσεως ιδιοκτητών ημερησίων εφημερίδων Αθη¬ 
νών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 19.1.89. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα. 

4. Την αριθμ. 98130/88 (ΦΕΚ 859/τΒ’ της 24,11.88) απόφαση 
Υπουργού Εργασίας (Μεταβίβαση αρμοδιοτήτων του Υπουργού Εργα¬ 
σίας και εξουσία υπογραφής στον Υφυπουργό Εργασίας), αποφασί¬ 
ζουμε: 

1. Κηρύσσουμε υποχρεωτική την από 22.11.88 ΣΣΕ σχετική με 
τους όρους αμοιβής και εργασίας των Συντακτών - Μελών της Ενώ¬ 
σεως Συντακτών Ημερησίων Εφημερίδων Αθηνών που απασχολούνται 
σε εφημερίδες μέλη της Ενώσεως Ιδιοκτητών Ημερησίων Εφημερίδων 
Αθηνών για όλους τους εργοδότες και εργαζόμενους του επαγγέλματος, 
που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή δημοσιεύεται στην Εφημερίδα της Κυβερνήσεως. 

Αθήνα, 20 Ιανουάριου 1989 

ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-♦- 

Αριθ. Α3β/οικ.896 (6) 

Σύσταση (13) θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ 
ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την κατά τις διατάξεις της παρ. 2 του αρ. 46 του Ν. 1397/83 
όπως αυτές τροποποιήθηκαν από το άρθρο 53 παρ, 7 του Ν. 1759/88 
γνώμη του ΚΕΣΥ, όπως διατυπώνεται στην αρ. 12/58ης ολομ./ 
15.12.88 απόφασή του. 

3. Την αρ. 6474/88 (ΦΕΚ 451/Β/88) απόφαση του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων στον Υφυ¬ 
πουργό Οικονομικών». 

4. Την αρ. ΔΙΟΑ/Φ 4810/302/4.1.89 γτράξη του Υπουργού Προε¬ 
δρίας τής Κυβέρνησης. 

5. Το αρ. 15933/88 έγγραφο του Νομ. Γεν. Νοσ. Αθηνών «ΚΟΡ- 
ΓΙΑΛΕΝΕΙΟ ΜΠΕΝΑΚΕΙΟ», αποφασίζουμε: 

Συνιστώνται και προστίθενται στον κλάδο γιατρών Ε.Σ.Υ. του 
Υπουργείου Υγείας, Πρόνοιας και Κοιν. Ασφαλίσεων οι παρακάτω κατά 


βαθμό και ειδικότητα θέσεις στον οργανισμό του Νομ. Γεν. Νοσ. Αθη¬ 
νών «ΚΟΡΓΙΑΛΕΝΕΙΟ - ΜΠΕΝΑΚΕΙΟ». 

ΕΙΔΙΚΟΤΗΤΑ ΒΑΘΜΟΣ 

Δ/ντής Επ.Α' Επ.Α’ Επ.Β' Σύνολο 
Επ.Β' 

1. Ω,Ρ.Λ/γίας για το ΝευρΟωτολο- 
γιχό 

Τμήμα (Εργαοτ, Τομ.) 11 — 1 3 

2. Αχτινοδιαγνωσιυιής για το 
Νιυροαχτινολογιχό Αγγειοαχτινολο- 
γιχό 

τμ. (Εργαοτ. Τομέας) 1 — 5—6 

3. Χειρουργικής —2 — 2 4 

2 3 5 3 13 

Οι θέσεις με δύο εισαγωγικούς βαθμούς προκυρήσσονται ή και στους 
δύο βαθμούς διαζευκτικά με σειρά προτεραιότητας βαθμού ή στον ένα 
από τους βαθμούς, όπως ορίζεται κάθε φορά με την απόφαση προκήρυ¬ 
ξης του Διοικητικού Συμβουλίου του Νοσ/μείου. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 19 Ιανουάριου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
--♦-- . 

Αριθ. ΙΒ/811 (7) 

Καθορισμός της κρατικής χορηγίας για το οικονομικό έτος 1989 στον 
Ειδικό Λογ/σμό Μαθητικής Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ _ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ! 

Έχοντας υπόψη: 

1. Το Ν.Δ. 1872/42 «ίδρυση οργανισμού Μαθητικής Πρόνοιας». 

2. Το Ν.Δ. 1257/49 «υπαγωγή του Οργανισμού Μαθητικής Πρό¬ 
νοιας στο ΥΠ.Ε.Π.Θ.». 

3. Το Ν.Δ. 4320/63 «κύρωση της αριθ. 142/62 ΠΥΣ θέματα που 
αφορούν τον Ειδικό Λογαριασμό Μαθητικής Πρόνοιας». 

4. Το Π.Δ. 147/15.3.76 «Οργανισμός Κ.Υ. του ΥΠ.Ε.Π.Θ.». 

5. Το Ν. 967/79 «ρύθμιση θεμάτων ΚΕΜΕ και προσωπικό της 
Κ.Υ. του ΥΠ.Ε.Π.Θ.». 

6. Τον ΑΝ 585/68 «για καθορισμό ύψους κρατικής χορηγίας προς 
Ειδικούς Λογαριασμούς κ.λπ.». 

7. Το αριθ. 496/74 ΝΔ 4 «για λογιστικό Ν.Π.Δ.Δ.» και 

8. Την αριθ. 1002081/2.1.89 (ΦΕΚ 10/9.1.89) κοινή απόφαση 
Πρωθυπουργού και Υπουργού Οικονομικών «ανάθεση αρμοδιοτήτων 
υπογραφής στον Υφυπουργό κ.λπ.», αποφασίζουμε: 

Καθορίζουμε τη χορηγία του δημοσίου στον Ειδικό Λογ/σμό Μαθη¬ 
τικής Πρόνοιας στην Τράπεζα της Ελλάδας για το οικονομικό έτος 
1989 στο ποσό των δραχμών εκατόν είκοσι εκατομμυρίων 
( 120 . 000 . 000 ). 

Η δαπάνη αυτή θα βαρύνει τις πιστώσεις του προϋπολογισμού του 
ίδιου οικονομικού έτους της Κ.Υ. του ΥΠ.Ε.Π.Θ. (α) φορέας 610 και 
ΚΑΕ 2349 δρχ. 50.000.000 και β) φορέας 710 και ΚΑΕ 2349 δρχ. 
70.000.000 (50.000.000 + 70.000.000 = 120.000.000). 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 24 Ιανουάριου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΙΜΔΡΕΟΥ ΗΛΙΑΣ ΠΑΠΑΗΛΙΑΣ 

Αριθ. 704 

Συγκρότηση Ελληνικής Εθνικής Επιτροπής ΟΐΝΕΣΚΟ. 

Ο ΥΠΟΥΡΓΟΣ ΧΩΡΙΣ ΧΑΡΤΟΦΥΛΑΚΙΟ 
ΑΡΜΟΔΙΟΣ ΓΙΑ ΔΙΕΘΝΕΙΣ ΟΡΓΑΝΙΣΜΟΥΣ 

Έχοντας υπόψη: 

1. Τις διατάξεις των παρ. 2 και 4 το'υ άρθρου 4 και των παρ. 1 και 2 
του άρθρου 10 του Ν. 1232/1982 «επαναφορά σε ισχύ, τροποποίηση 
και συμπλήρωση των διατάξεων του Ν.Δ. 4352/1964 και άλλες δια¬ 
τάξεις», όπως ερμηνεΰθηκε και συμπληρώθηκε με το άρθρο 11 του Ν. 
1256/1982 «για την πολυθεσία, την πολυαπασχόληση κ.λπ.» και την 
παρ. 1 του άρθρου 5 του Ν. 1288/1982 «ρύθμιση θεμάτων αρμοδιότη¬ 
τας Υπουργείου Προεδρίας της Κυβερνήσεως και της ΥΕΝΕΔ καθώς 
και άλλες διατάξεις». 

2. Τη διάταξη της παρ. 9 του άρθρου 2 της κοινής απόφασης 010/ 
355/26.4.1982 των Υπουργών Προεδρίας Κυβερνήσεως και Εξωτε¬ 
ρικών «αναμόρφωση συλλογικών οργάνων γνωμοδοτικής και αποφασι¬ 
στικής αρμοδιότητας του Υπουργείου Εξωτερικών» (ΦΕΚ 212/Β/ 
26.4.1982). 

3. Τις διατάξεις του Ν.Δ. 184/1946 «περί κυρώσεως της εν Λον¬ 
δίνο) υπογραφείσης την 16.11.1945 Τελικής Πράξεως της Διασκέ- 
ψεως των Ηνωμένων Εθνών δια την ίδρυσιν Εκπαιδευτικού Μορφωτι¬ 
κού και Επιστημονικού Οργανισμού». 

4. Τη συμβατική υποχρέωση που απορρέει από το άρθρο 7 της ανω¬ 
τέρω Τελικής Πράξεως, περί συγκροτήσεως Εθνικών Επιτροπών με αρ¬ 
μοδιότητα την επίτευξη της συμμετοχής στα έργα της Οργανώ- 
σεως. 

5. Το άρθρο 11 του ν. 1104/1980 «περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρύσεως Διπλωματικών και Προξε¬ 
νικών Αρχών και ρυθμίσεως άλλων συναφών οργανωτικών θεμάτων». 

6. Ότι η θητεία της Ελληνικής Εθνικής Επιτροπής ΟΥΝΕΣΚΟ, που 
είχε συγκροτηθεί για μια διετία με την απόφαση 010/1324/ 
11.8.1983 του Υπουργείου Εξωτερικών έληξε την 26ην Αυγούστου 
1985. 

7. Την απόφαση Υ765/5.9.1988 του Πρωθυπουργού που καθορίζει 
τις αρμοδιότητες του Υπουργού χωρίς Χαρτοφυλάκιο Χρήστου Μαρκό- 
πουλου, αποφασίζουμε: 

Συγκροτούμε 80μελή Ελληνική Εθνική Επιτροπή ΟΥΝΕΣΚΟ, που 
θα αποτελείται από τρεις ομάδες μελών: 
α) Κυβερνητικοί φορείς: δεκαέξι (16) μέλη. 

β) Επιστημονικοί, κοινωνικοί και πολιτιστικοί φορείς: εικοσιένα (21) 

μέλη 0 

γ) Προσωπικότητες: σαραντατρία (43) μέλη. 

Α. Η ομάδα των κυβερνητικών φορέων θα περιλαμβάνει: 

- Τρεις (3) εκπροσώπους του Υπουργείου Εξωτερικών -τον Διευθυ¬ 
ντή της Λ7 Δ/νσεως Διεθνών Οργανισμών και Διασκέψεων, τον Δ/ντή 
της Λ9 Δ/νσεως Μορφωτικών Υποθέσεων και τον Μον. Αντ/πο της 
Ελλάδος στην ΟΥΝΕΣΚΟ- που θα ορίζονται από τον Υπουργό Εξωτε¬ 
ρικών. 

- Τρεις (3) εκπροσώπους του Υπουργείου Πολιτισμού, που θα υπο¬ 
δεικνύονται από τον Υπουργό Πολιτισμού. 

- Τρεις (3) εκπροσώπους του Υπουργείου Παιδείας και Θρησκευμά¬ 
των, που θα υποδεικνύονται από τον Υπουργό Παιδείας και Θρησκευ¬ 
μάτων. 

- Δύο (2) εκπροσώπους της Γενικής Γραμματείας Έρευνας και Τε¬ 
χνολογίας, που θα υποδεικνύονται από τον Υπουργό Βιομηχανίας, 
Έρευνας και Τεχνολογίας. 

- Δύο (2) εκπροσώπους της Προεδρίας της Κυβέρνησης -ένα (1) από 
το Υφυπουργείο Ισότητας και ένα (1) από τη Γ.Γ.Τ.Π.- που θα υποδει¬ 
κνύονται από τον Υπουργό Προεδρίας της Κυβέρνησης. 

- Ένα (1) εκπρόσωπο του Υπουργείου Γεωργίας, που θα υποδεικνύ¬ 
εται από τον Υπουργό Γεωργίας. 

- Ένα (1) εκπρόσωπο του Υπ. ΠΕ.ΧΩ.Δ.Ε., που θα υποδεικνύεται 
από τον Υπουργό Περιβάλλοντος, Χωροταξίας και Δημοσίων Έργων. 

- Ένα (1) εκπρόσωπο της Ελληνικής Στατιστικής Υπηρεσίας, που 
θα υποδεικνύεται από τον Υπουργό Εθνικής Οικονομίας. 

Β. Η ομάδα των ακόλουθων επιστημονικών, κοινωνικών και πολιτι¬ 
στικών φορέων θα περιλαμβάνει τους επικεφαλής αυτών (Πρυτάνεις, 
Προέδρους, Διευθυντές), που μπορούν να ορίσουν μόνιμο αναπληρωτή 
τους: 

(α) Πανεπιστήμια: 

- Πανεπιστήμιο Αθηνών 


(8) - Πανεπιστήμιο Θεσσαλονίκης 

- Πανεπιστήμιο Πατρών 

- Εθνικό Μετσόβιο Πολυτεχνείο 

- Πάντειος Σχολή 
(β) Οργανώσεις Ειρήνης: 

- ΚΕΑΔΕΑ 

- ΕΕΔΥΕ 

- ΑΚΕ 

- ΚΙΠΑΕΑ 
(γ) Άλλες οργανώσεις: 

- Εικαστικό Επιμελητήριο Ελλάδας 

- Αρχαιολογική Εταιρεία 

- Ίδρυμα Δικαιωμάτων Ανθρώπου 

- Σύνδεσμος Ελληνίδων Επιστημόνων 

- Ε.Φ.Ε.Ε. 

- Ο.Γ.Ε. 

- Ε.Γ.Ε. 

- Π.Α.Π.Ο.Κ. 

- Επιτροπή Ολυμπιακών Αγώνων 

- Π.Ο.Θ.Α. 

- Εταιρεία Ελλήνων Λογοτεχνών 

- Κεντρική Επιτροπή Δήμων και Κοινοτήτων 
Γ. Την ομάδα των προσωπικοτήτων θα αποτελέσουν οι εξής: 

- Αγγελόπουλος Θεόδ., σκηνοθέτης 

- Ανδρόνικος Μαν., καθηγητής, Αρχαιολόγος 

- Βουδούρης Γεώργιος, καθηγητής, πρώην Πρύτανης ΕΜΠ 

- Δημαράς Αλέξης, φιλόλογος 

- Δεληβοριάς Αγγ., Δ/ντής Μουσείου Μπενάκη 

- Ηλιού Μαρία, καθηγήτρια 

- Θεοδωράκης Μίκης, μουσικοσυνθέτης 

- Καμπανέλλης Ιάκωβος, συγγραφέας 

- Δωρής Μιχαήλ, αρχιτέκτων 

- Κασιμάτης Γεώργιος, καθηγητής 

- Κατσέλη Αλέκα, ηθοποιός 

- Παπαγεωργίου Νικόλαος, εθνολόγος 
— Παπαστάμου Δημήτρης, Δ/ντής Εθν. Πινακοθήκης 

- Παππά Έλλη, συγγραφέας, δημοσιογράφος 

- Ρούκουνας Εμμανουήλ, καθηγητής 

- Τουλούπα Παρασκευή, καθηγήτρια 

- Χατζηδάκης Μαν., ακαδημαϊκός 

- Χατζηδάκις Μάνος, μουσικοσυνθέτης 

- Χατζημιχάλη Βάνα, αρχαιολόγος 

- Μαρκόπουλος Γιάννης, μουσικοσυνθέτης 

- Πανούσης Γιάννης, αναπλ. καθηγητής 

- Σκούλλος Μιχάλης, λέκτορας 

— Βώρος Φανούριος, φιλόλογος, Σύμβουλος Κέντρου Εκπαιδευτικών 
Μελετών και Επιμόρφωσης 

- Μάργαρης Νικόλαος, καθηγητής - οικολόγος 

- Μοντεσάντος Ευάγγελος, πολ. μηχανικός 

- Καρράς Στρατής, συγγραφέας 

- Μόρτζος Γιάννης, ηθοποιός 

- Σαμαράκης Αντώνης, συγγραφέας 

- Σιμιτζής Αντώνης, συγγραφέας 

- Παναγιωτόπουλος Βασίλης 

- Ευαγγελόπουλος Θανάσης, βιολόγος, Δ/ντής Εθνικού Ιδρύματος 
Ερευνών 

- Μπούρας Χαράλαμπος, αρχιτέκτων καθηγητής ΕΜΠ 

- Χατζόπουλος Στεφ., αρχιτέκτων καθηγητής ΕΜΠ 

- Καναγκίνη Νίκη, ζωγράφος 

- Γράζαγος Παν., χαράκτης 

- Παρμακέλλης Γιάννης, γλύπτης 

- Πατρίκιος Τίτος, ποιητής 

- Κακναβάτος Έκτωρας, ποιητής 

- Δρακονταΐδης Φίλιππος, λογοτέχνης 

- Λαμπρινουδάκης Βασίλης, αρχαιολόγος, Καθηγητής Παν/μίου 

- Χριστοφίδου Αθηνά, αρχιτέκτων 

- Παπανικολάου-Κρίστενσεν Αριστέα, αρχαιολόγος, ιστορικός 

- Τσοφοπούλου Ελένη, βυζαντινολόγος 

5. Η θητεία των μελών της Ελληνικής Εθνικής Επιτροπής ΟΥΝΕ- 
ΣΚΟ ορίζεται διετής και θα αρχίσει από τη δημοσίευση αυτής της από¬ 
φασης. 

6. Από τα παραπάνω μέλη της Ελληνικής Εθνικής Επιτροπής ΟΥ- 
ΝΕΣΚΟ συγκροτείται δεκατετραμελής Εκτελεστική Επιτροπή, έργο 
της οποίας είναι ο συντονισμός των ενεργειών της ΕΕΕΟΥ και η εκτέ¬ 
λεση των αποφάσεών της. 

Ως μέλη της Εκτελεστικής Επιτροπής ορίζονται οι κατωτέρω: 

- Βουδουρης Γεώργιος, Πρόεδρος 

- Δωρής Μιχάλης, Αντιπρόεδρος 

- Παπαγεωργίου Νικόλαος, Γεν. Γραμματέας 

- Καμπανέλλης Ιάκωβος, μέλος 

- Παναγιωτόπουλος Βασίλης, μέλος 

- Μοντεσάντος Ευάγγελος, μέλος 

- Καρράς Σταμάτης, μέλος 

- Σιμιτζής Αντώνης, μέλος 

- Παρμακέλλης Γιάννης, μέλος 

- Ευαγγελόπουλος Αθανάσιος, μέλος 

- Ο Δ/ντής της Α7 Δ/νσης Διεθνών Οργανισμών και Διασκέψεων 
του Υπουργείου Εξωτερικών, μέλος 

- Ο Μόν. Αντ/πος της Ελλάδας στην ϋΝΕδΟΟ, μέλος 

- Ένας εκ των τριών εκπροσώπων που έχουν υποδειχθεί από την 
Υπουργό Πολιτισμού ως μέλη της Εθνικής Επιτροπής της ϋΝΕδΟΟ, 
οριζόμενος επίσης από τον ίδιο Υπουργό, μέλος. 

- Ένας εκ των τριών εκπροσώπων που έχουν υποδειχθεί από τον 
Υπουργό Παιδείας και Θρησκευμάτων ως μέλη της Εθνικής Επιτροπής 
της ΐ)ΝΕ500, οριζόμενος επίσης από τον ίδιο Υπουργό, μέλος. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΧΡΗΣΤΟΣ ΜΑΡΚΟΠΟΥΛΟΣ 

- 4 - 

ΑΓΟΡΑΙ ΜΟΜΙΚΕΣ ΔΙΑΤ ΑΞΕΙΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 4 

Τιμές ψωμιού. (9) 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «περί Κυβέρνησης και Κυβερνητικών Οργάνων». 

2. Το Π.Δ. 397/88 «περί Οργανισμού του Υπουργείου Εμπορίου». 

3. Το Ν.Δ. 136/46 «περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 

4. Την Αγορανομική Διάταξη 72/77 «περί Κωδικοποιήσεως των 


Αγορανομικών Διατάξεων που εκδόθηκαν μέχρι 30.6.77», όπως τρο¬ 
ποποιήθηκε και συμπληρώθηκε μεταγενέστερα. 

5. Την ανάγκη αναπροσαρμογής των τιμών πώλησης του ψωμιού 
λόγω μεταβολής των συντελεστών κόστους παραγωγής του, αποφασί¬ 
ζουμε: 

Άρθρο 1. 

Το άρθρο 173 της 72/77 Α.Δ., όπως τροποποιήθηκε με την 36/88 
Α.Δ., αντικαθίσταται και πάλι όπως παρακάτω: 

Άρθρο 173. 

1. Ορίζουμε ανώτατες τιμές λιανικής πώλησης του ψωμιού κατά 
κιλό στα αρτοποιεία, πρατήρια άρτου, λοιπά καταστήματα και κατ’ οί¬ 
κον διανομή σε συσκευασία ή όχι, όπως παρακάτω: 

α) Ψωμί Άσπρο Τύπου 70% (παραγόμενο από άλευρα τύπου 70%): 
82 δρχ. το κιλό. 

β) Ψωμί Μαύρο τύπου 90% (παραγόμενο από άλευρα τύπου 90% 
με γλουτένη, όπως καθορίζεται στην με αριθ. 3/89 Α.Δ.): 80 δρχ. το 
κιλό. 

γ) Ψωμί Σύμμικτο - Χωριάτικο παραγόμενο από ισόποση ανάμιξη 
αλεύρων κατηγορίας Μ, από σκληρό στάρι και Τ. 70%: 100 δρχ. το 
κιλό. 

Οι παραπάνω τιμές ψωμιού εμπεριέχουν και τον Φ.Π.Α. 

2. Εξουσιοδοτούμε τους Νομάρχες Κερκύρας, Δωδεκανήσου, Σάμου, 
Λέσβου, Κρήτης, Κυκλάδων, Ημαθίας, Μαγνησίας, Ξάνθης, Χίου, Θε¬ 
σπρωτίας, Καστοριάς, Κοζάνης, Πέλλας, Πιερίας, Ιωαννίνων, Σερρών, 
Ροδόπης, Δράμας, Καβάλας, Κιλκίς, Χαλκιδικής, Φλώρινας, Εύβοιας, 
Γρεβενών, Έβρου και Κεφαλονιάς, όπως ύστερα από εξέταση των τοπι¬ 
κών συνθηκών παρασκευής και διακίνησης του ψωμιού προσαυξάνουν 
για την περιφέρειά τους, με Αγορανομικές Διατάξεις, τις τιμές που ανα¬ 
φέρουμε στην προηγούμενη παράγραφο και που εμπεριέχουν και τον 
ΦΠΑ μέχρι τέσσερις (4) δρχ. κατά κιλό. 

Άρθρο 2. 

1. Η με αριθ. 36/88 Α.Δ. καταργείται. 

2. Οι παραβάτες της παρούσας που ισχύει σε όλη την Επικράτεια από 
την επόμενη της ανακοίνωσής της στον Ημερήσιο Τύπο, διώκονται και 
τιμωρούνται, σύμφωνα με τις διατάξεις του ισχύοντα Αγορανομικού 
Κώδικα. 

3. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον Ημερήσιο Τύπο. 

Αθήνα, 24 Ιανουάριου 1989 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



